# Nicholas Ray

Nicholas Ray (ponteko izenez Raymond Nicholas Kienzle; Galesville, 1911ko abuztuaren 7a - New York, 1979ko ekainaren 16a) Estatu Batuetako zinema zuzendaria izan zen.

## Biografia

Elia Kazanen eta Joseph Loseyren laguntzaile izan zen Hollywooden; 1947an filmatu zuen lehen film luzea, They Live By Night (1947, Gauez bizi dira), erromantizismo suharra eta iraultza nahia adierazten zituena. 1955 inguruan bi maisulan egin zituen: Johnny Guitar (1954), western bitxi eta erromantikoa, McCarthyismoa salatzen zuena eta ospe handia eman ziona, eta Rebel Without a Cause (1955, Zergatirik gabeko matxinoa). Kolorearen maisu agertu zen garai horren ondoren produkzio handiko filmak egiteko agindua jaso zuen, eta hor hasi zen Ray-ren karreraren gainbehera. Film horietako bat egiten ari zela, 55 Days at Peking (1963, 55 egun Pekinen), bihotzekoak jota eraman zuten erietxera. Ez zuen beste filmik egin, eritasunek eta produktoreen koldarkeriak bazterturik. Wim Wendersek Nick’s Movie (1980, Nick-en filma) filmean jaso zituen Rayren azken urteetako bakardadea eta sufrimendua.

## Filmografia

| Urtea | Izenburua | Produkzio-etxea | Antzezleak |
| 1948 | They Live by Night | RKO Pictures | Cathy O'Donnell / Farley Granger / Howard Da Silva |
| 1949 | Knock on Any Door | Santana Productions | Humphrey Bogart / John Derek |
| 1949 | A Woman's Secret | RKO Pictures | Maureen O'Hara / Melvyn Douglas / Gloria Grahame |
| 1949 | Roseanna McCoy | Samuel Goldwyn Co. | Farley Granger / Joan Evans |
| 1950 | In a Lonely Place | Santana Productions | Humphrey Bogart / Gloria Grahame |
| 1950 | Born to Be Bad | RKO Pictures | Joan Fontaine / Robert Ryan |
| 1951 | Flying Leathernecks | RKO Pictures | John Wayne / Robert Ryan |
| 1951 | The Racket | RKO Pictures | Robert Mitchum / Robert Ryan |
| 1952 | On Dangerous Ground | RKO Pictures | Robert Ryan / Ida Lupino |
| 1952 | Macao | RKO Pictures | Robert Mitchum / Jane Russell / William Bendix |
| 1952 | The Lusty Men | Wald-Krasna Productions | Robert Mitchum / Susan Hayward |
| 1952 | Androcles and the Lion | RKO Pictures | Jean Simmons / Victor Mature |
| 1954 | Johnny Guitar | Republic Pictures | Joan Crawford / Sterling Hayden |
| 1955 | Run for Cover | Pine-Thomas Productions | James Cagney / John Derek |
| 1955 | Rebel Without a Cause | Warner Bros. | James Dean / Natalie Wood / Sal Mineo |
| 1956 | Hot Blood | Columbia Pictures | Jane Russell / Cornel Wilde |
| 1956 | Bigger Than Life | 20th Century Fox | James Mason / Barbara Rush |
| 1957 | The True Story of Jesse James | 20th Century Fox | Robert Wagner / Hope Lange / Jeffrey Hunter |
| 1957 | Amère victoire Bitter Victory | Columbia Pictures, Laffont Productions, Transcontinental Films | Richard Burton / Curd Jürgens |
| 1958 | Wind Across the Everglades | Schulberg Productions | Burl Ives / Christopher Plummer |
| 1958 | Party Girl | Metro-Goldwyn-Mayer, Euterpe | Robert Taylor / Cyd Charisse |
| 1960 | The Savage Innocents | Gray Film-Pathé, Joseph Janni-Appia Films, Magic Film | Anthony Quinn / Peter O'Toole |
| 1961 | King of Kings | Samuel Bronston Productions | Jeffrey Hunter / Rip Torn / Robert Ryan |
| 1963 | 55 Days at Peking | Samuel Bronston Productions | Charlton Heston / Ava Gardner / David Niven |
| 1974 | Wet Dreams ("The Janitor" filmaren atala) | | |
| 1976 | We Can't Go Home Again | | |
| 1978 | Marco | | |
| 1980 | Lightning Over Water | | |

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2014-5-11 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Nicholas Ray IMDB atarian
* Datuak: Q240677
* Multimedia: Nicholas Ray / Q240677